MINISTERSTVO ŠKOLSTVA        
 SLOVENSKEJ REPUBLIKY
                Stromová 1
             813 30  Bratislava
      prof. Ing. Peter Plavčan, CSc.
generálny riaditeľ sekcie vysokých škôl

							Bratislava  11. apríla 2008
							Číslo: CD2008-6988/14737-1:072

Vec: Zverejnenie výzvy na podávanie žiadostí o dotáciu na nové projekty KEGA  a aktuálne informácie o hodnotení pokračujúcich a končiacich  projektov KEGA

Vážená pani prorektorka pre vedu a výskum,
vážený pán prorektor pre vedu a výskum,
vážená pani prodekanka pre vedu a výskum,
vážený pán prodekan pre vedu a výskum,
vážení vedecko-pedagogickí pracovníci,
výskumní pracovníci a doktorandi,
vedúci útvarov vedy a výskumu na univerzitách a fakultách,

	v záujme skvalitnenia systému štátnej podpory poskytovanej na riešenie projektov KEGA Odbor vedy a techniky na vysokých školách MŠ SR opätovne čiastočne inovoval komplexný formulár  v excelovskej forme, v ktorom je v 1. hárku umiestnený formulár „Žiadosť o grant“, v 2. hárku formulár „Ročná správa“ a v 3. hárku je formulár „Záverečná oponentúra“, pričom Pokyny vo wordovskej forme na vypĺňanie týchto formulárov sú prehľadne uvedené v záhlaví každého formuláru pod wordovskou ikonkou  (zaklepaním na túto ikonku sa otvoria podrobné pokyny). 

Vedúci projektov by si mali pred vypĺňaním príslušného hárku excelovského formuláru dôkladne preštudovať pokyn na vypĺňanie. Žiadatelia o dotáciu MŠ SR na nový projekt KEGA so začiatkom riešenia od roku 2009 môžu predkladať žiadosti podľa pokynu do 31. 5. 2008. Formulár žiadosti o dotáciu MŠ SR na nový projekt KEGA (1. hárok komplexného formuláru) je zverejnený na internetovej stránke MŠ SR http://www.minedu.sk/index.php?rootId=502. Výzva na podávanie žiadostí o dotáciu MŠ SR na nový projekt KEGA a aktuálne informácie o hodnotení pokračujúcich a končiacich projektov sú zverejnené touto formou a tiež i na internetovej  stránke Ministerstva školstva SR http://www.minedu.sk/index.php?rootId=499 .

	Ministerstvo školstva SR upozorňuje, že na roky 2008 až 2010 minister školstva SR schválil 11. 7. 2007  Tematické oblasti na podávanie nových projektov KEGA, ktoré sú uvedené na 1. až 3. strane Pokynov uvedených vo wordovskej ikonke v záhlaví formuláru Žiadosti o grant (1. hárok). Z uvedeného dôvodu orgány KEGA budú akceptovať iba také návrhy nových projektov, ktorých obsahové zameranie spadá do niektorej zo schválených tematických oblastí. Tematické oblasti na podávanie nových projektov KEGA v rokoch 2008 – 2010 sú tiež osobitne zverejnené na internetovej stránke http://www.minedu.sk/index.php?rootId=500 .

	Vedúci projektu KEGA, ktorý pokračuje v riešení v roku 2008 je povinný najneskôr do 31. 10. 2008 predložiť na odbor vedy a techniky na vysokých školách (OVTVŠ) MŠ SR formulár Ročnú správu za rok 2008 (2. hárok formuláru) podľa pokynu v elektronickej forme a tiež v jednom origináli podpísanom akademickým funkcionárom poštou. 

	Vedúci projektu KEGA, ktorého riešenie má byť ukončené v roku 2008 je povinný najneskôr do 31. 10. 2008 predložiť na odbor vedy a techniky na vysokých školách (OVTVŠ) MŠ SR formulár Záznam zo záverečnej oponentúry (3. hárok formuláru) v súlade s pokynom v elektronickej forme a v jednom origináli spolu s podkladmi poštou. 

	Ministerstvo školstva Slovenskej republiky bude súhlasiť s predĺžením riešenia končiacich projektov KEGA v roku 2008 v súlade s čl. 7 ods. 2 Pravidiel KEGA iba v mimoriadnych objektívne zdôvodnených prípadoch.	

Dôležité upozornenia: 
1)	Pred vypĺňaním formuláru je nevyhnutné sa oboznámiť s Pravidlami KEGA zverejnenými na internetovej stránke http://www.minedu.sk/index.php?rootId=500  a tiež aj s príslušným pokynom na vypĺňanie formuláru uvedenom v záhlaví každého hárku.
2)	Pri vypĺňaní názvu vysokej školy, pracoviska, názvu tematickej oblasti a ďalších buniek,  v ktorých je to zvýraznené, treba využívať ponuku formuláru a vybranú ponuku iba potvrdzovať!! Toto je veľmi dôležité z hľadiska dodržania jednotného a na MŠ SR zaužívaného typu skratiek vysokých škôl a fakúlt. V pokynoch sa uvádza ako je možné  vyplniť požadované formuláre.
3)	Každý vyplnený formulár s podkladmi sa predkladá MŠ SR v elektronickej forme a v 1 origináli poštou podľa druhu žiadosti.
4)	Iné ako elektronické spracovanie formuláru je nepovolené a v prípade nedodržania tohto opatrenia bude projekt vyradený z ďalšieho posudzovania.
5)	Administrátorom projektov KEGA je štátna zamestnankyňa OVTVŠ p. Mgr. Katarína Hamarová. (e-mail: katarina.hamarova@minedu.sk , tel.: 02 59374 473, fax: 02 59374 350.
      
	Vážení prorektori, prodekani a vedúci útvarov pre VaV, v tejto súvislosti si Vás dovoľujem požiadať o informovanie Vami riadených útvarov o vypísaní výzvy na podávanie nových projektov KEGA a týchto aktuálnych informáciách všetkým tvorivým zamestnancom a doktorandom fakulty (alebo vysokej školy, ak sa nečlení na fakulty).

	S úctou

                                                                 prof. Ing. Peter Plavčan, CSc.